Kalliala seisoo yhä vanhojen sketsien takana, mutta kertoo, ettei tekisi niitä nyt.

Pirkka-Pekka Petelius (vas.) ja Aake Kalliala Venla-gaalassa 1991.­

1980- ja 90-luvuilla sketsiviihdettä Pirkka-Pekka Peteliuksen kanssa tehnyt näyttelijä Aake Kalliala oudoksuu Peteliuksen saamelaisille esittämää julkista anteeksipyyntöä.

– Minusta tuo kuulostaa ihan älyttömälle, mutta ehkä hänen asemansa kansanedustajana... pitää nyt nuoleskella, ehkä se on semmoista, Kalliala kommentoi IS:lle.

Kalliala sanoo, ettei hänen mieleensä ole tullut pyytää vanhoja sketsejä anteeksi.

– Onhan se hienoa pyydellä anteeksi asioita.

Seisotko itse vanhojen sketsien takana?

– Joo, en mä niitä nyt tekisi, silloin tein.

Kallialan mukaan nykyisin ”pitää olla tosi tarkkana, mitä suustaan päästää”.

– Niistä asioista tulee niin mahottomia, ettei mitään tolkkua.

Kalliala kertoo, ettei hän ole puhunut vanhoista sketseistä viime aikoina Peteliuksen kanssa.

– Ei ole oltu paljon yhteydessä. Välit ovat hyvät, olen Mikkelissä, se on siellä.

Aake Kalliala ei näe tarvetta pyytää anteeksi vanhoja tv-ohjelmia.­